open-index/open-wikipedia-markdown huggingface dataset:
Ukrzaliznytsia

**Ukrzaliznytsia** (en ), tamén coñecido como **Ferrocarrís Ucraínos** é a empresa estatal adicada ao transporte e ferrocarrís da Ucraína. Ten unha rede de 23,000&nbsp;km aprox., o que fai a Ucraína o 14º país con máis quilómetros de rede ferroviaria. Ukrzaliznytsia é tamén a 8ª compañía ferroviaria con máis pasaxeiros e a 7ª en transporte de mercadurías.

## Conexións ferroviarias con países adxacentes 
* Mesmo ancho:
**  Rusia
**  Belarús
**  Moldova
* Cambio de ancho: 1,520&nbsp;mm (4&nbsp;ft 11 27⁄32 in)/1,435&nbsp;mm (4&nbsp;ft 8 1⁄2 in)
**  Romanía
**  Eslovaquia
**  Hungría
**  Polonia

## Galería 

File:ПЛТ-200.jpg|
File:Скоростной поезд "Хендай".jpg|
File:HRCS2-006.jpg|
File:Ukrainian locomotive.jpg|
Image:CHS2-426.jpg|
File:Id er1-54.jpg|
File:Locomotive ChS4-174 2011 G1.jpg|
Image:4kvr-40u-odessa.jpg|
Image:Locomotive DS3-012 2012 G1.jpg|
Image:D1-608-02 Ukraine.jpg|
Image:EPL2T-031 Lviv 1.jpg|
Image:TrainD1-801.jpeg|
Image:Electric locomotive ChS2.jpg|
Image:Ukrzalinytsia maintenance cars in Kiev -2012 1.JPG|
Image:Donetsk_muzei_parovozov_01.jpg|

## Véxase tamén
La Prensa Gallega

***La Prensa Gallega*** foi un periódico editado en Santiago de Compostela en 1885.

## Historia e características 
Subtitulado *Periódico regional*, apareceu o 15 de maio de 1885. O seu director e propietario era Francisco Salgado López. Entre os seus redactores figuraron Eusebio Alonso Vieites e Ricardo Grimaldos. Inicialmente era bisemanal e despois foi semanario. Aínda se publicaba a finais de decembro de 1885..

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Francisco Salgado López

**Francisco Salgado López-Quiroga**, nado en Monterroso en 1859 finado na Coruña o 8 de novembro de 1940, foi un avogado, xuíz, xornalista e escritor galego.

## Traxectoria 
Irmán de Antonio Salgado López. Licenciado en Dereito pola Universidade de Santiago de Compostela (1884), dirixiu *La Prensa Gallega* de Santiago de Compostela en 1885. Comezou a exercer como avogado no Xulgado de Chantada. En 1890 aprovou as oposicións á xudicatura, e tivo o seu primeiro destino en Salas de los Infantes (Burgos). Foi xuíz en Callosa d'en Sarrià (Alacant) en 1902, e despois en Cambados e Pontedeume; foi fiscal da Audiencia de Ourense (1916-1924) e fiscal da Audiencia Territorial da Coruña (1924-1927). Publicou poemas en *La Región*, *Vida Gallega* e *El Eco del Ulla*. Utilizou os pseudónimos **Proscenio** e **Lady Sofrosine**. Finou na Coruña o 8 de novembro de 1940.

## Vida persoal 
Casou con Consuelo Boo. Foi pai de Sara, Raquel (que casou en 1921 con Primitivo Rodríguez Sanjurjo), e Lia Salgado Boo.

## Obras 
### En castelán 
* *El secuestro del poder judicial*, 1902.
* *Los bacilos y los bastoncitos de doña Perfecta*, 1902.
* *Poesías, cuentos, aforismos y poemas breves*.

### En galego 
* *A leenda d’un probe. A soedá do campo*, 1918.
* *A Galicia*, 1918.
* *Cantares d’a Terra* (2 volumes), 1922,1927.

## Notas 
## Véxase tamén 
### Bibliografía 
* 

### Ligazóns externas 
* Francisco Salgado López de Quiroga, el jutge poeta, per Joaquín Ronda Pérez
Estetoscopio

Un **estetoscopio** é un aparello acústico que se emprega en medicina e veterinaria para oír os sons internos do corpo, humano ou animal. Emprégase xeralmente na auscultación dos  ruídos cardíacos ou respiratorios, mais tamén para considerar ruídos intestinais ou soplos por fluxos anómalos sanguíneos nas arterias e veas. Os estetocopios modernos que amplifican o son, denominados **fonendoscopios**, constan dun diafragma receptor, en contacto co corpo, que transmite as vibracións ao aire que contén unha campaíña que comunica con cada oído por medio dun ou dous tubos de goma que rematan cada un nunha peza metálica que encaixa no oído do examinador e que actúa de auricular.

## Historia 
miniatura|Estetoscopio de Laennec realizado en madeira, cara a 1820miniatura|200px|Estetoscopios do século XIX 
miniatura|Estetoscopio biauricular utilizado en obstetricia en 1915
Segundo a tradición, o estetoscopio inventouno o doutor René Laennec o 17 de febreiro de 1816 en Francia. Consistía nun simple atado de papeis enrodelados que lle permitían escoitar os sons do corpo sen ter que achegar a orella aos peitos da doente. A primeira descrición escrita realizouna o 8 de marzo de 1817. Laennec construíu posteriormente varios modelos en madeira. Pierre Piorry mellorou o aparello cara a 1830 ao construír un adaptador en marfil do lado auricular e un plexímetro en contacto co corpo. En 1840 Golding Bird realizou a primeira descrición dun estetoscopio cun tubo flexible que liga o pavillón ao auscultador, mais o modelo ríxido persistiu aínda durante ducias de anos. O estetocopio biauricular comezou a se construír en 1851. Arthur Leared utilizou un tubo de caucho  que se demostrou fráxil e en 1852 George Cammann empregou tubos metálicos. Contra 1870 apareceron os estetocopios diferenciais, dous pavillóns, montado cada un nun tubo e conectado á unha orella. 
Rappaport e Sprague deseñaron un novo estetoscopio na década de 1940, que se converteu no estándar, con dous tubos, un para o sistema respiratoiro e outro para o cardiovascular. En 1961, o doutor David Littmann creou o estetoscopio contemporáneo cun dobre pavillón reversible, máis lixeiro e dun só tubo.

## Notas
Multa

miniatura|dereita|Un policía expedindo unha multa de tránsito.
Unha **multa** (do latín *multa, ae*) ou **pena pecuniaria** é a imposición administrativa ou penal que consiste nun pagamento en cartos, por veces expresada en días de sanción (cando o seu pagamento redime a reclusión polo número correspondente de días).

Denomínase multa coercitiva á que se reitera en prazos determinados se non se paga. Unha vez resolto o acto administrativo que establece unha obriga persoal fronte ao incuprimento por parte da persoa obrigada, a administración pode tomar diversas medidas: execución subsidiaria, multa coercitiva, compulsión sobre as persoas, e a máis xeral e empregada: o constrinximento sobre o patrimonio.

En España, o artigo 97 da Lei 30/1992, sobre o réxime xurídico das administracións públicas e do procedemento administrativo común, dispón que "se en virtude do acto administrativo houbese que satisfacer cantidade líquida seguirase o procedemento previsto  nas normas reguladoras do procedemento recadatorio en vía executiva". É dicir, é a propia administración pública, sen intercención dos tribunais de xustiza, a encargada do cobro das débedas pecuniarias, chegando se é o caso, ao embargo de contas correntes ou bens.

O procedemento concreto está regulado no Regulamento xeral de recadación. Así mesmo, existe a capacidade de recorrer a sanción ben sexa por vía administrativa ou vía xudicial. En calquera caso, a capacidade de emitir multas debe ser regulada trala aprobación dunha lei e desenvolta por vía regulamentaria.

## Notas 
## Véxase tamén 
### Outros artigos 
* FIVA
Birdman (filme)

***Birdman or (The Unexpected Virtue of Ignorance)***, comunmente coñecido como ***Birdman***, é un filme estadounidense de drama e comedia negra, coescrito, coproducido e dirixido por Alejandro González Iñárritu. Está protagonizado por Michael Keaton, xunto con Zach Galifianakis, Edward Norton, Andrea Riseborough, Amy Ryan, Emma Stone e Naomi Watts. Conta a historia de Riggan Thomson (Keaton), unha antiga estrela de Hollywood famoso por interpretar o superheroe Birdman que fai unha adaptación para Broadway dunha historia de Raymond Carver.

*Birdman* gañou varios premios, incluíndo o Óscar ó mellor filme e ó mellor director para Iñárritu, mellor guión orixinal e mellor fotografía. Estivo nomeada noutras cinco categorías, compartindo con *The Grand Budapest Hotel* o mérito de ser o filme máis nomeado da 87ª edición dos Oscar.

## Personaxes 
* Michael Keaton como Riggan Thomson
* Edward Norton como Mike Shiner
* Emma Stone como Samantha Thomson
* Naomi Watts como Lesley Truman
* Zach Galifianakis como Jake
* Andrea Riseborough como Laura Aulburn
* Amy Ryan como Sylvia Thomson
* Lindsay Duncan como Tabitha Dickinson
* Merritt Wever como Annie
* Jeremy Shamos como Ralph
* Frank Ridley como Mr. Roth
* Katherine O'Sullivan como Asistente de vestiario
* Damian Young como Gabriel
* Bill Camp como Home tolo

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Roberto Abalde

**Roberto Abalde Túñez**, nado o 21 de outubro de 1970 en Buenos Aires, é un informático de ascendencia galega.

## Traxectoria 
Licenciouse en Ciencias Exactas e Naturais na Universidade de Buenos Aires.

Impulsou os proxectos *Rianxo* (1998) e *Rábade*, polos que os emigrantes podían acceder á aprendizaxe da lingua galega a través de Internet.

## Notas 
## Véxase tamén 
### Bibliografía 
* *Gran Enciclopedia Galega Silverio Cañada*
### Ligazóns externas 
* Proxecto Rábade - Arquivo do 28/6/2001 en Internet Archive.
Daredevil (Marvel)

**Daredevil (Matt Murdock)** é un superheroe do Universo Marvel de Marvel Comics, creado polo escritor Stan Lee e polo debuxante Bill Everett, que fixo a súa primeira aparición en *Daredevil #1* (abril de 1964).

## Biografía ficticia 
Matt Murdock é un rapaz que vive en Hell's Kitchen (Nova York), e que queda cego polo contacto cunha substancia radioactiva. Malia non poder ver, a exposición á radioactividade potencia o resto dos seus sentidos a nivel sobrehumano. O seu pai, un boxeador chamado Jack Murdock, é asasinado por gánsters ao rexeitar deixarse gañar nun combate. Matt busca vingarse dos asasinos do seu pai, para o que tranfórmase en **Daredevil**, e posteriormente loitará con moitos inimigos do crime organizado, incluíndo Bullseye e Kingpin.
Susana García

**Susana Rodríguez García**, nada en Ourense en 1970, é unha política galega do BNG.

## Traxectoria 
Estudou filoloxía hispánica e galego-portuguesa na Universidade de Santiago de Compostela e foi bolseira no Centro Ramón Piñeiro entre os anos 1997 e 2000, participando no desenvolvemento de BILEGA: Bibliografía Informatizada da Lingua Galega. Foi concelleira polo BNG en Barbadás de 2003 a 2007 e responsable da Mesa pola Normalización Lingüística en Ourense de finais de 2008 a 2011. Concelleira en Ourense logo das eleccións de 2011, foi tamén a número dous da lista ao Congreso dos Deputados polo BNG nas eleccións xerais de 2011 e a candidata pola devandita formación á alcaldía de Ourense nas eleccións municipais de 2015.

## Notas
Kurdistán iraquí

O **Kurdistán iraquí** ou **Kurdistán meridional** (en ; en ), oficialmente a **rexión do Kurdistán** (en ; en ), é unha rexión autónoma de Iraq. Linda coas rexións kurdas de Irán ao leste, Turquía ao norte, e Siria ao sur. A capital rexional é Hewlêr (Arbil en árabe). O goberno da rexión é o Goberno Rexional do Kurdistán.

Organízase como unha democracia parlamentaria cunha asemblea rexional de 111 escanos. O presidente actual é Mesûd Barzanî, elixido en 2005 e reelixido en 2009. A constitución iraquí  define ao Kurditán como unha entidade federal de Iraq, e estabelece a oficialidade das linguas árabe e kurda.

## Véxase tamén 
### Outros artigos 
* Referendo de independencia do Kurdistán iraquí de 2017
Comboios de Portugal

[miniatura|right|Conbois urbanos da CP na [Estación de São Bento no Porto.]]
[miniatura|right|Conbois Alfa Pendular da CP na [Gare do Oriente en Lisboa.]]
[miniatura|Intercidades circulando na Liña do Norte preto do [Entroncamento]]
miniatura|Conboio interrexional da CP na Liña do Douro
**Comboios de Portugal** (abreviado como **CP**) é unha empresa pública portuguesa de transporte ferroviario e a principal operadora ferroviaria do país. Foi creada o 11 de maio de 1860 por José de Salamanca y Mayol co nome de **Companhia Real dos Caminhos de Ferro Portugueses**, cambiado durante a Primeira República Portuguesa a **Companhia dos Caminhos de Ferro Portugueses** e máis tarde a **Caminhos de Ferro Portugueses**. A empresa Comboios de Portugal, E.P.E. foi creada polo *Decreto-Lei n.º 137-A/2009*.

## Caracterización 
Na actualidade, a *CP* transporta preto de 178 millóns de pasaxeiros (107 millóns en 2013) e 9,3 millóns de toneladas de mercadorías por ano.
Atópase dividida en diferentes sub-empresas que representan unidades de negocio diferentes, cada unha cunha parte específica dos servizos prestados pola empresa: 
* CP Regional
* CP Porto
* CP Lisboa
* CP Coimbra
* CP Longo Curso
* CP Frota
* CP Serviços
* CP Carga

A *CP* na actualidade dedícase apenas ao transporte e actividades conexas. A xestión da rede ferroviaria nacional, que lle pertenceu ata 1997, está hoxe entregada a outra empresa pública, a REFER.
Está liderada por Manuel Queiró, presidente do *Conselho de Administração da CP* dende o 21 de febreiro de 2013.

En xuño de 2011, a empresa presetaba un beneficio de 195 millóns de euros e unha débeda de 3.3 millóns de euros.

## Liñas actuais e antigas 
[miniatura|Rexional circulando na Liña do Leste, no [Alentexo]]

### Actuais: 
miniatura|Sud Expresso na estación de Santa Apolónia, en Lisboa
[thumbnail|dereita|Rede da [REFER, onde circulan os servizos da **CP**.]]
* Liña do Minho
* Ramal de Braga
* Liña de Guimarães
* Liña do Douro
* Liña do Tua (por concesión ao Metro de Mirandela)
* Liña do Norte
* Liña do Vouga
* Liña da Beira Alta
* Ramal de Alfarelos
* Liña do Oeste
* Ramal de Tomar
* Liña da Beira Baixa
* Liña de Cintura
* Liña de Sintra
* Liña de Cascais
* Liña do Alentejo
* Liña de Évora
* Ramal de Neves-Corvo
* Liña do Sul
* Liña do Algarve

## Consello de Administración 
O Presidente do *Consello de Administración* é o responsábel máximo da empresa, lidedrando un equipo xeralmente constituído por cinco membros, contando co propio presidente. Os membros do consello de administración son nomeados directamente polo ministro responsábel e exercen xeralmente un mandato trianual.

Sendo un cargo de confianza política, os nomeados son xeralmente membros ou independentes próximo dos dous partidos que se alteran o Goberno de Portugal, o PS e o PSD.

O actual Presidente do Consello de Administración é Manuel Queiró, que sucedeu a José Benoliel o 21 de febreiro de 2013.

## Notas
El Murciélago

***El Murciélago*** foi un semanario editado en Santiago de Compostela de 1885 a 1886.

## Historia e características 
Subtitulado *Avechucho semanal, republicano, casi-serio y nocturno*, apareceu o 19 de decembro de 1885. Publicación satírica, que manifestaba a súa adhesión a Manuel Ruiz Zorrilla, xefe do partido democrático-progresista. Estaba dirixido por Félix Lázaro. Aínda se publicaba en abril de 1886.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Esteban de Adoáin

**Esteban de Adoáin**, nado como **Francisco Imarquello Zabalza** ou **Pedro Francisco Marcuello** en Urraúl Alto o 11 de outubro de 1808 e finado en Sanlúcar de Barrameda o 7 de outubro de 1880, foi un relixioso capuchino navarro que misionou principalmente en Venezuela e Guatemala.

A súa causa de beatificación comezou en 1924. En 1989 o papa Xoán Paulo II declarouno venerable, recoñendo as súas virtudes heroicas.
## Véxase tamén 
### Bibliografía 
*
Dominique Rey

**Dominique Marie Jean Rey**, nado en Saint-Étienne (Francia) o 21 de setembro de 1952, e un eclesiástico católico latino francés, actualmente bispo diocesano de Fréjus-Toulon.
## Traxectoria 
Foi ordenado sacerdote da arquidiocese de París o 23 de xuño de 1984.

O 16 de maio de 2000 foi nomeado bispo de Fréjus-Toulon. Recibiu a ordenación episcopal de mans do cardeal e arcebispo de París Jean-Marie Lustiger, o 17 de setembro de 2000, sendo os co-consagradores o seu predecesor Joseph Madec e o arcebispo de Marsella Bernard Panafieu.

## Notas
This One's for the Ladies

'''''This One's for the Ladies'''* é o quinto álbum da banda estadounidense de rock alternativo Young Fresh Fellows, publicado no ano 1989 a través do selo Frontier Records. O disco representa a primeira aparición do guitarrista Kurt Bloch (do famoso grupo de Seattle The Fastbacks) nunha edición dos Fellows. Esta gravación contén o seu único tema en entrar nas listas, "Carrothead", que chegou ao posto 29 da *Billboard Modern Rock Tracks'' en 1990.

## Listaxe de cancións
Uncle Anesthesia

***Uncle Anesthesia*** é o quinto álbum da banda estadounidense de rock alternativo Screaming Trees, publicado o 29 de xaneiro de 1991 a través do selo Epic Records. Inclúe tres dos catro temas da anterior edición do grupo con Epic, o EO de 1990 *Something About Today*. O disco, gravado durante o mes de xuño de 1990, foi o derradeiro en contar o batería orixinal Mark Pickerel, que deixou a banda en termos amigables en 1991 para traballar en distintos proxectos. Este sería substituído por Barrett Martin.

*Uncle Anesthesia* foi producido polo especialista en heavy metal Terry Date e polo vocalista de Soundgarden Chris Cornell. A pesar de estar apoiado por un gran selo, o álbum non deu expandido a audiencia de Screaming Trees. "Bed of Roses" foi lanzado como sinxelo e converteuse nun éxito menor nas listas de rock moderno.

## Listaxe de cancións
Avan Jogia

**Avan Tudor Jogia**, nado en Killarney, Vancouver o 9 de febreiro de 1992, é un actor británico-canadense de ascendencia india. É coñecido por interpretar a Ben Stark en *Caprica*, a Beck Oliver en *Victorious* e a Danny Desai en *Twisted*.

## Filmografía 
## Notas 
## Véxase tamén 
### Ligazóns externas 
*
Leon Thomas III

**Leon G. Thomas III**, nado en Brooklyn, Nova York o 1 de agosto de 1993, é un actor, produtor musical e cantante estadounidense. É coñecido por interpretar a Andre Harris na serie de Nickelodeon *Victorious*.

## Filmografía 
## Notas 
## Véxase tamén 
### Ligazóns externas 
* Páxina oficial 
*
Derek Anderson

**Derek Lamont Anderson**, nado o 18 de xullo de 1974 en Louisville, Kentucky, é un antigo xogador profesional e actual adestrador de baloncesto estadounidense.

## Traxectoria profesional 
Anderson foi seleccionado na 13ª posición do Draft da NBA de 1997 polos Cleveland Cavaliers. O 4 de agosto de 1999 foi traspasado xunto a Johnny Newman ós Los Angeles Clippers a cambio de Lamond Murray.

A carreira de Anderson estivo marcada polas lesións. Na tempada 2004-05 tan só xogou 8 dos últimos 42 partidos para os Portland Trail Blazers, e en tempadas posteriores perdeuse un número semellante de partidos. Tras deixar Portland, asinou cos Houston Rockets coma axente libre antes de ser traspasado ós Miami Heat a cambio de Gerald Fitch. En Miami conseguiu o seu primeiro e único campionato da NBA, despois de que os Heat gañaran ós Dallas Mavericks por 4-2 nas Finais da NBA de 2006.

Anderson foi cortado polos Heat o 12 de setembro de 2006, antes do comezo da tempada 2006-07. Semanas máis tarde, o 28 de novembro, asinou cos Charlotte Bobcats.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Estatísticas en Basketball-Reference.com
Swansea

**Swansea** (en ) é unha cidade e condado de Gales, situada na súa costa suroeste. Segundo o censo de 2011 a súa poboación é de 239 000, co que é a segunda cidade galesa por poboación tras Cardiff.. O 11,4% da poboación pode falar galés.
No século XIX foi un importante centro da industria do cobre, ata o punto de recibir o sobrenome de  'Copperopolis'.
## Xeografía 
O territorio representa o 2% de Gales, e inclúe tanto zonas rurais como a área urbana e suburbana. Limita ao norte con Carmarthenshire e ao leste con Neath Port Talbot mentres que polo sur bordea coa baía de Swansea e a canle de Bristol, o territorio da cidade e condado inclúe tamén a península de Gower e as comunidades de Birchgrove, Bishopston, Bonymaen, Castle,  Clydach,  Cockett, Cwmbwrla,  Dunvant Gorseinon, Gowerton,  Grovesend e Waungron, Ilston, Killay, Landore, Llangennith, Llanmadoc e Cheriton, Llangyfelach Llanrhidian Higher, Llanrhidian Lower, Llansamlet, Llwchwr, Mawr, Morriston, Mumbles, Mynydd-Bach, Penderry, Penllergaer, Pennard, Penrice, Pontarddulais, Pontlliw e Tircoed, Port Eynon, Reynoldston, Rhossili, Sketty,  St Thomas, Townhill, Uplands e Upper Killay

## Notas
Hipótese do hidróxeno

A **hipótese do hidróxeno** é un modelo proposto por William Martin e Miklós Müller en 1998 que describe unha posible maneira pola cal se orixinou unha mitocondria dentro da primeira célula eucariota no marco da teoría endosimbiótica.

Segundo a hipótese do hidróxeno, a primeira célula eucariota non apareceu como consecuencia de que unha primitiva célula hóspede inxerise unha bacteria primitiva e que esta, ao non ser dixerida, se convertese finalmente nunha mitocondria tal como a teoría endosimbiótica actual sostén. En lugar disto, suxire que o hóspede, unha arquea metanóxena que utilizaba hidróxeno e dióxido de carbono, producindo metano, e unha bacteria anaerobia facultativa (a futura mitocondria que produce hidróxeno e dióxido de carbono como subprodutos da respiración anaerobia), comezaron unha relación simbiótica baseada na dependencia do hidróxeno producido polo hóspede (simbiose anaerobia).

A idea orixinouse cando Martin asistiu a unha charla de Müller sobre os hidroxenosomas. Os hidroxenosomas son orgánulos que funcionan como se fosen mitocondrias anaerobias que producen ATP e grandes cantidades de hidróxeno e dióxido de carbono. Unha das diapositivas que presentou Müller mostraba un grupo de metanóxenos arredor dun hidroxenosoma dentro dunha célula eucariota á cal invadiran.

Esta hipótese, se é correcta, implica que os eucariotas son quimeras con ascendencia arqueana e bacteriana. Ademais, implica que os eucariotas apareceron despois de que se desenvolveran os procariotas. Isto contrasta coas teorías actuais que asumen que Archaea e Eukarya se separaron antes de que aparecesen os grupos modernos de arqueas. A hipótese do hidróxeno mantén ademais que non existiron nunca eucariotas primitivos que carecesen de mitocondrias, en contraste con outras teorías actuais, que consideran a existencia de tales células.

## Notas 
## Véxase tamén 
### Outros artigos 
* Teoría endosimbiótica
* Eucarioxénese
* Simbioxénese
* Eucarioxénese viral
* Hipótese fagotrófica
Episkopi Cantonment

**Episkopí** é a capital de Akrotiri e Dhekelia, un Territorio Británico de Ultramar na illa de Chipre, administrado como unha zona de soberanía. Atópase no centro da zona de soberanía oeste, unha das dúas áreas que comprenden o territorio. Atópase en . Aínda que non é a máis grande das bases militares do británicas na illa, é a base da sede da administración civil e militar das zonas de soberanía.

## Comando 
Episkopi é o centro de mando actual das Forzas Británicas en Chipre. O comandante da zonas de soberanía/Forzas Británicas en Chipre (CBF) é ou ben un Maior Xeral ou un Vice Mariscal Aéreo, alternando cada tres anos a transferencia do mando entre o Exército británico e a RAF. En consecuencia, o sub-comandante das Forzas Británicas en Chipre (DBFC) é do servizo oposto ao do comandante, xa sexa un Brigadier ou un Comodoro do Aire.

O actual CBF é o Maior Xeral Richard Cripwell e o DCBF é Comodoro do Aire Andrew Huggett.

Episkopí é a se da Administración das zonas de soberanía, a autoridade civil no territorio.

## Véxase tamén 
* Akrotiri e Dhekelia
Diarios de motocicleta

***Diarios de motocicleta*** é un filme biográfico sobre a viaxe que Ernesto Guevara fixo con 23 anos, quen anos despois se convertería no guerrilleiro marxista e revolucionario Che Guevara. O filme conta a expedición, feita en 1952 inicialmente nunha motocicleta, a través de América do Sur por Guevara e o seu amigo Alberto Granado.

## Personaxes 
* Gael García Bernal como Ernesto "Fuser" Guevara
* Rodrigo de la Serna como Alberto "Mial" Granado
* Mercedes Morán como Celia de la Serna
* Jean Pierre Noher como Ernesto Guevara Lynch
* Facundo Espinosa como Tomás Granado
* Mía Maestro como Chichina
* Lucas Oro como Roberto Guevara
* Marina Glezer como Celita Guevara
* Sofia Bertolotto como Ana María Guevara
* Franco Solazzi como Juan Martín Guevara
* Ricardo Díaz Mourelle como Tñio Jorge
* Sergio Boris como Viaxeiro novo
* Daniel Cargieman como Viaxeiro novo
* Diego Giorzi como Rodolfo
* Gustavo Bueno como Doutor Hugo Pesce
* Alberto Granado como El mesmo
* Matías Strafe como Amigo de Chichina

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Mariano Rodríguez Iglesias

**Mariano Rodríguez Iglesias** foi un xornalista e político galego.

## Traxectoria 
Foi director de *El Eco del Ulla*. Durante a ditadura de Primo de Rivera foi alcalde de Monterroso.

## Notas
Sakartvelos Rkinigza

miniatura

**Ferrocarrís Xeorxianos** (en xeorxiano: *საქართველოს რკინიგზა*, *Sakartvelos Rkinigza*) é a empresa estatal de transporte ferroviario de Xeorxia. A compañía foi creada en 1991 como unha das empresas sucesoras de Ferrocarrís Soviéticos, tras o colapso da Unión Soviética e ten a súa sede na capital do país, Tbilisi.

Unha arteria vital que une o Mar Negro e o Mar Caspio, os ferrocarrís xeorxianos atópase na ruta máis curta entre Europa e Asia Central. Construídos cun ancho ruso estándar de 1.520&nbsp;mm, na actualidade están electrificados 1.323,9 quilómetros de lonxitude, consta de 1.422 pontes, 32 túneles, 22 pasaxeiros e 114 estacións de mercancías.

## Conexións ferroviarias con países adxacentes
*  Azerbaidján - aberto - 1,520&nbsp;mm (4&nbsp;ft 11 27⁄32 in) (liña Tbilisi-Bakú)
*  Armenia - aberto - 1,520&nbsp;mm (4&nbsp;ft 11 27⁄32 in) (liña Tbilisi-Gyumri-Iereván)
*  Turquía - aberto - Largo internacional (liña Kars-Tbilisi-Bakú)
*  Rusia - pechado - 1,520&nbsp;mm (4&nbsp;ft 11 27⁄32 in) - por Abkhazia, pechado dende a Guerra de Abkhazia de 1992-93.

## Galería de imaxes

Adjara 2010 12.JPG|Un tren preto da costa do Mar Negro en Adjara, 2010.
NEW TRAINS GEORGIA 2006 01.jpg|Presentación dun novo tren de pasaxeiros xeorxiano.
Tbilisi railway station june 2010.jpg|Estación de trene central de Tbilisi.
Ramón Abancéns

dereita|miniatura|*Colección de adagios ó refranes españoles*, 1861.

**Ramón Abancéns** foi un mestre e perito agrónomo de Celanova. Publicou o texto *Colección de adagios ó refranes españoles, con una sucinta explicación de cada uno de ellos en su verdadero sentido para su mejor inteligencia*, editado en Ourense en xaneiro de 1861 na imprenta de Cesáreo Paz. O texto analiza noventa e cinco refráns en lingua castelá, cun breve prólogo introdutorio.

## Véxase tamén 
### Bibliografía 
*
Vicente Abad Torregrosa

**Vicente Abad Torregrosa**, nado en 1835 en Alcoi (provincia de Alacant) e finado na Coruña en abril de 1897, foi un tipógrafo e xornalista español.
[miniatura|Exemplar de *[El Telegrama*.]]
## Traxectoria 
Propietario dunha imprenta, en 1873 fundou o xornal *El Telegrama*. Estivo preso durante un ano no castelo de Santo Antón polas súas ideas republicanas, sendo liberado tralo derrocamento de Isabel II, en 1868.

## Notas 
## Véxase tamén 
### Bibliografía 
*
Oranjestad, Aruba

**Oranjestad** (; literalmente cidade "laranxa") é a capital e maior cidade de Aruba. Oranjestad atópase na costa sur, cerca do extremo occidental do país insular. No idioma local, papiamento, Oranjestad chámase a miúdo simplemente "Playa". En 2010 a poboación da capital estímase en pouco menos de 30.000 habitantes.

## Historia 
A cidade desenvolveuse ao redor de Fort Zoutman pouco despois da súa construción en 1796. Inicialmente a cidade non tiña nome oficial, sendo coñecida só como a cidade na baía de Cabalos (*Paardenbaai* en holandés), por ser o lugar onde se criaban os cabalos  que se exportaban á veciña Curazao. A cidade foi desde entón a capital da illa.

A cidade leva o nome do primeiro rei Willem van Oranje-Nassau (Guillerme de Orange-Nassau), o primeiro herdeiro da holandesa Casa de Orange. O nome foi conferido á cidade na década de 1820 cando o interese en Aruba aumentou debido ao descubrimento de depósitos (aluviais) de ouro.

Air Aruba tivo a súa sede en Oranjestad.. Aire Aruba suspendeu as súas operacións o 23 de outubro de 2000.

Ata que pechou en marzo de 2014 Tiara Air tiña a súa sede en Oranjestad.

## Xeografía 
Pequenas partes da cidade están asentadas sobre unha serie de terras gañadas ao mar. Actualmente, o Renaissance Marketplace (Antigamente Seaport Marketplace, mercado do porto), así como o cércano Queen Wilhelmina Park, atópanse dentro desta expansión.

### Clima 
## Cultura
[miniatura|[Arquitectura Colonial neerlandesa en 2004]]
miniatura|upright|A nova igrexa protestante en 2004

Atópase algunha arquitectura colonial neerlandesa. Debido ao crecente interese do goberno no mantemento do patrimonio cultural da illa, unha serie de edificios antigos e casas no centro da cidade transformáronse en puntos de referencia coloridamente restaurados, como o Rexistro Civil de cor lima en Wilhelminastraat.

## Notas 
## Véxase tamén
Albinyana

**Albinyana** é un concello de Cataluña pertencente á provincia de Tarragona, na comarca do Baix Penedès. Segundo datos de 2014, a súa poboación era de 2&nbsp;335 habitantes.

## Véxase tamén 
### Ligazóns externas 
* Páxina do concello de Albinyana
Alcanar

miniatura|Alcanar
**Alcanar** é un concello de Cataluña, pertencente á provincia de Tarragona. É un pequeno municipio da comarca de Montsià, no límite co País Valenciano.

## Notas 
## Véxase tamén 
### Ligazóns externas 
* Páxina do concello de Alcanar
Monetaria caputserpentis

***Monetaria caputserpentis*** é unha especie de gasterópodos da familia Cypraeidae.

## Descrición 
A cuncha é oval e pequena, de 2 a 4&nbsp;cm, de cor escura, as súas beiras, ás veces un pouco achatadas, son dunha cor castaña escura, case negra; mentres a parte superior é lixeiramente máis clara cunha constelación de pequenos puntos brancos. As extremidades anterior e posterior da cuncha presentan tamén marcas abrancazadas. O manto é delgado, escuro con grandes papilas brancas máis ou menos ramificadas.

Ficheiro:Kauri von vorn.jpg|Exemplar vivo co manto parcialmente estendido
Ficheiro:Monetaria caputserpentis caputserpentis 01.JPG|Cuncha vista en diferentes ángulos
Ficheiro:Monetaria caputserpentis Landaagiraavaru.JPG|Cunchas deixadas nun areal pola acción da baixamar nas Maldivas. 

## Distribución 
A especie atópase da África oriental ao Pacífico central ata as Hawai.

miniatura|centro|Distribución da especie

## Subespecies 
* *Monetaria caputserpentis caputophidii* (Schilder, 1927) -- Océano Índico e Pacífico occidental
* *Monetaria caputserpentis caputserpentis* (Linnaeus, 1758) -- Pacífico central (Marquesas, Hawaii...)

## Notas 
## Véxase tamén 
### Ligazóns externas 
* Ficha en Indo-Pacific Molluscan Species Database  
* Ficha en DORIS 
* Ficha en gastropods.com
Sa Dingding

**Sa Dingding** (chinés tradicional: 薩頂頂; chinés simplificado: 萨顶顶; *pinyin*: Sà Dǐngdǐng), nada como **Zhou Peng** () o 27 de decembro de 1983, é unha cantante chinesa. É de ascendencia han e mongol, e canta en mandarín, sánscrito, tibetano e nunha lingua creada por ela mesma que evoca as emocións das súas cancións. Tamén toca os instrumentos tradicionais *guzheng* e *matouqin* (Morin khuur).

## Discografía 
;Álbums
* (2001) *Dong Ba La* ()
* (2007) *Alive* () - Universal Music, Wrasse Records
* (2010) *Harmony* ()
* (2012) *The Coming Ones* ()
* (2014) *Wonderland (Remix Album)* ()

;Sinxelos
* (2008) "Qin Shang" () - Wrasse Records
* (2009) "Tiandi Ji"/"Ha Ha Li Li" () - Universal Music Group

;Banda sonora
* Tema de *14 Blades* ()

## Notas 
## Véxase tamén 
### Ligazóns externas 
*Blog oficial
Ascó

**Ascó** é un concello de Cataluña, pertencente á provincia de Tarragona. Está localizado na comarca de Ribera d'Ebre.

É coñecido por albergar unha das dúas centrais nucleares existentes en Cataluña. A central nuclear de Ascó está formada por dous reactores que  aproveitan a auga do río Ebro para a súa refrixeración e son o principal recurso económico da poboación, xunto á tradicional agricultura de secaño.

Conserva ruínas dun castelo medieval sobre o outeiro que domina a poboación.

## Véxase tamén 
### Ligazóns externas 
* Páxina do concello de Ascó
Benifallet

miniatura|Benifallet, río Ebro
**Benifallet** é un concello de Cataluña, pertencente á provincia de Tarragona. Está localizado na comarca de Baix Ebre.

## Véxase tamén 
### Ligazóns externas 
*miniatura|Benifallet, albereda vora riuminiatura|Pastissets de Benifallet (Tarragona)miniatura|Benifalletminiatura|BenifalletPáxina do concello
Georges Arnaud

**Henri Girard**, máis coñecido polo pseudónimo **Georges Arnaud**, nado o 17 de xullo de 1917 en Montpellier e finado o 4 de marzo de 1987 en Barcelona, foi un novelista e xornalista francés, ademais dun destacado militante en política. Gañou sona internacional pola publicación da súa primeira novela *Le Salaire de la peur* (1950).
## Traxectoria 
## Obra 
* *Le Salaire de la peur*, Julliard, 1950
* *Le Voyage du mauvais larron*, Julliard, 1951 ; Le *Pré aux Clercs*, 1987 (edición revisada e corrixida)
* *Lumière de soufre*, Julliard, 1952
* *Indiens des hauts plateaux*, revue 9, nº 8, decembro de 1952
* *Prisons 53*, Julliard, 1953
* *Schtilibem 41*, Julliard, 1953 ; Finitude, 2008
* *Les Oreilles sur le dos*, Éditions du Scorpion, 1953 ; Julliard, 1974; Phébus 1997.
* *Les Aveux les plus doux*, Julliard, 1954
* *La Sueur, *Sport Magazine, 1955.
* *Indiens pas morts*, Delpire Éditeur, 1956
* *Pour Djamila Bouhired*, Éditions de Minuit, 1957
* *Maréchal P…*, Éditeurs Français Réunis, 1958
* *La plus grande Pente*, Julliard, 1961
* *Mon procès*, Éditions de Minuit, 1961
* *L’Affaire Peiper : plus qu’un fait divers*, Atelier Marcel Jullian, 1978.
* *Chroniques du crime et de l’innocence*, Jean-Claude Lattès, 1982
* *Juste avant l’aube*, en colaboración con Jean Anglade, Presses de la Cité, 1990

## Notas 
## Véxase tamén 
### Ligazóns externas 
* Páxina sobre o autor
Polimerase

[miniatura|Estrutura da [Taq polimerase|Taq ADN polimerase.]]
Unha **polimerase** é un encima (EC 2.7.7.6/7/19/48/49) que sintetiza longas cadeas de polímeros de ácidos nucleicos. Xeralmente, as ADN polimerases producen cadeas de ADN a partir dun molde de ADN (nas transcriptases inversas a partir do ARN), e as ARN polimerases producen cadeas de ARN, copiadas (transcritas) xeralmente de moldes de ADN e nalgúns casos de moldes de ARN (en certos virus). A molécula copiada é complementaria do molde.

Os encimas que interveñen na polimeración doutros biopolímeros non se chaman polimerases por razóns históricas.

Unha polimerase da bacteria termófila *Thermus aquaticus* (*Taq*) (, ) utilízase na reacción en cadea da polimerase, unha técnica importante en bioloxía molecular.

Outras polimerases especiais son:

*Desoxinucleotidil transferase terminal (TDT), que lle dá diversidade ás cadeas pesadas de anticorpos.
*Transcriptase inversa, un encima dos retrovirus de ARN como o VIH, que utilizan para crear unha cadea complementaria de ADN á cadea de ARN viral, para que dito ADN se integre no xenoma da célula hóspede. É tamén unha das dianas principais para os fármacos antivirais.

## Principais polimerases 
*ADN polimerase
**ADN polimerase I
**ADN polimerase II
**Holoencima ADN polimerase III
**ADN polimerase IV (DinB) – polimerase de reparación SOS
*ARN polimerase
**ARN polimerase I
**ARN polimerase II
**ARN polimerase III
**ARN polimerase T7

## Notas
Río Inn

[260px|miniatura|O Inn ao seu paso por [Susch.]]
O **Inn** (; ) é un río que atravesa Suíza, Austria e Alemaña. É un afluente pola dereita do Danubio e ten unha lonxitude de 517&nbsp;km. O punto máis alto da súa bacía fluvial é Piz Bernina a 4049 metros de altura.
## Xeografía 
O **Inn** nace a 2484 metros de altitude, en Lägh dal Lunghin, non lonxe de Col de la Maloja na Engadina nos Grisóns (Suíza), e percorre os lagos de Sils, de Silvaplana e de Saint-Moritz e os concellos de Samedan, Bever, Zuoz, Zernez e Scuol tras o que pasa a fronteira helvético-austríaca, entrando no Tirol austríaco, pasando por Innsbruck (literalmente "ponte do Inns). Entre Kufstein e Erl define a fronteira austro-alemá antes de entrar en Alemaña por Baviera. En Passau desauga no Danubio.

## Notas
Cortexo sexual

[miniatura|270px|Cortexo sexual dun macho de [antílope da India (*Antilope cervicapra*).]]

En bioloxía denomínase **cortexo sexual** ou **cortexo nupcial**, e mesmo **parada nupcial**, o comportamento animal cando o macho dunha determinada especie busca, durante a época de celo, o apareamento cunha femia. En moitos casos, hai unha loita, case sempre incruenta, entre os machos que teñen a vista posta na mesma femia.

Moitas especies animais exhiben durante este período unha serie de comportamentos máis ou menos ritualizados como, por exemplo, a **danza nupcial**. Frecuentemente implican a exhibición de características físicas, a produción de sons especiais ou o ofrecemento de agasallos á femia. Este tipo de comportamentos obsérvanse máis frecuentemente, e de forma máis desenvolvida, nas aves.

O cortexo sexual aumenta a dispoñibilidade para o apareamento, ao aumentar a motivación sexual dos individuos. Tamén actúa como un selector do individuo macho máis apto para o apareamento. Paralelamente, diminúe a agresividade intraespecífica entre os membros da parella, e tamén entre todos os individuos daquelas especies que se reúnen en mandas durante o período reprodutivo, e que son fortemente territoriais o resto do ano.

## Véxase tamén 
### Bibliografía 
* Costa, F. (1996): "Especies gemelas". *Ciencia hoy*, Volumen 6, Nº32.

### Outros artigos 
* Apareamento
* Dimorfismo sexual
* Exhibición (zooloxía)
* Estro
Willemstad

**Willemstad** é a capital de Curaçao, unha illa no sur do mar Caribe que forma un país constituínte do Reino dos Países Baixos. Antigamente era a capital das Antillas Neerlandesas antes da súa disolución en 2010, ten unha poboación estimada de 150.000 habitantes. Willemstad é o fogar da sinagoga de Curaçao, a sinagoga máis antiga das Américas. O centro histórico da cidade componse de catro partes: Punda e Otrobanda, que están separadas pola Baía de Santa Ana, unha entrada que conduce ao gran porto natural chamado Schottegat, así como os barrios de Scharloo e Pietermaai Smal, que están un fronte ao outro no pequeno porto de Waaigat. O centro da cidade, coa súa singular arquitectura e a entrada do porto, foi declarada como Patrimonio da Humanidade pola UNESCO.

## Historia 
Punda fundouse en 1634, cando os holandeses arrebataron a illa a España. O nome orixinal de Punda era *de punt* en holandés. Otrobanda, fundouse en 1707, é a parte máis nova da cidade e é considerado como o centro cultural de Willemstad. O seu nome provén de "otro banda" en papiamento que significa *outra banda*.

A sinagoga de Curaçao foi construída por xudeus de España e Portugal vidos de Ámsterdam e Recife, Brasil.

## Economía 
### Aviación 
Insel Air, a aeroliña nacional de Curaçao, ten a súa sede corporativa en Maduro Plaza.

### Turismo 
[miniatura|upright=1.2|[Fort Amsterdam (Curaçao)|Fort Amsterdam vista desde o mar]]
miniatura|upright=1.2|Penha Building, construída en 1708

O Turismo é unha industria importante e a cidade ten varios casinos. O centro da cidade de Willemstad ten un arsenal de arquitectura colonial que está influenciado por estilos holandeses. Tamén leváronse a cabo investigacións arqueolóxicas.

### Industria 
Debido á súa localización preto dos campos petrolíferos de Venezuela, a súa estabilidade política e o seu porto natural de augas profundas, Willemstad converteuse na base dun importante porto e refinaría. O porto de Willemstad é o maior porto de manipulación de petróleo no Caribe. A refinaría, no seu momento a máis grande no mundo, foi construída e era propiedade de Royal Dutch Shell en 1915. Vendeuse ao goberno de Curaçao pola suma simbólica dun Florín en 1985 e agora esta alugada a PDVSA, a petroleira de propiedade estatal de Venezuela.

### Servizos financeiros 
Numerosas institucións financeiras instaláronse en Willemstad debido ás políticas fiscais favorables de Curaçao.

## Infraestrutura 
miniatura|Ponte Queen Emma

### Aeroporto 
Willemstad é servida polo Aeroporto Internacional Hato.

### Pontes 
Punda e Otrobanda están conectados pola Ponte da Raíña Emma, unha longa ponte de pontóns. Aínda que está en uso, a maioría do tráfico por estrada utiliza a Ponte da Raíña Xuliana construída en 1967 (reconstruída 1974), que franquea a baía máis ao interior. Moi preto atópase tamén a Ponte da raíña Guillermina unha ponte levadiza que non funciona.

## Xeografía 
### Clima 
Willemstad ten un clima tropical.

## Notas 
## Véxase tamén 
### Ligazóns externas 
* Curaçao
Dave DeBusschere

**David Albert DeBusschere**, nado o 16 de outubro de 1940 en Detroit (Míchigan) e finado o 14 de maio de 2003 en Nova York, foi xogador e adestrador profesional de baloncesto estadounidense que desenvolveu a súa carreira na National Basketball Association (NBA) durante os anos 1960 e 1970. Drafteado polos Detroit Pistons en 1962, foi durante tres anos adestrador-xogador no equipo de Míchigan, sendo o home máis novo da historia en dirixir un equipo da NBA ao contar con tan só 24 anos.

En 1969 deixa os Pistons e asina cos New York Knicks, equipo co que gañaría dous títulos da NBA. En recoñecemento polo seu labor no equipo neoiorquino foi retirado o seu dorsal número 22. En 1983 foi admitido no Basketball Hall of Fame e en 1996 votado como uns dos "cincuenta mellores xogadores da historia da NBA". Alén diso, durante a temporada 1962-63 xogou como profesional ao béisbol nos Chicago White Sox da MLB. Faleceu en 2003 aos 63 anos por mor dun ataque ao corazón.

## Traxectoria 
### Universidade 
Os seus tres anos universitarios transcorreron en Detroit Mercy, onde completou unhas estatísticas de 24,8 puntos e 19,4 rebotes por partido. ISto valeulle para ser elixido *Atleta do Ano* do estado de Míchigan en 1960.

### NBA 
Foi elixido na cuarta posición da primeira rolda do Draft da NBA de 1962 polos Detroit Pistons como elección territorial. Nesa primeira tempada conseguiu un oco no quinteto ideal de *rookies*. Foi un xogador eminentemente defensivo, sendo incluído durante 6 anos no mellor quinteto defensivo da liga. Entre 1965 e 1967 compaxinou o posto de xogador co de adestrador para os Pistons. Foi traspasado aos New York Knicks a mediados da temporada , cos que conseguiu dous títulos da NBA, o primeiro ese mesmo ano, e o segundo en 1973.

### Despois da súa retirada 
DeBusschere retirouse en 1974. En homenaxe o éxito conseguido no equipo neoiorquino a súa camiseta co número 22 foi retirada polos Knicks, colgando hoxe do teito do Madison Square Garden. Posteriormente traballou como executivo nos New York Nets (actuais Brooklyn Nets) da desaparecida American Basketball Association (ABA), competición da que chegou a ser o comisionado. Durante os anos 1980 volta ao seu antigo club, os Knicks, para traballar como adestrador asistente e director de operacións. Durante esta etapa seleccionou no draft a Patrick Ewing que, ao igual que DeBusschere, sería seleccionado en 1996 como un dos cincuenta mellores xogadores da historia da NBA.

## Véxase tamén 
### Ligazóns externas 
* Perfil histórico NBA History
* Biografía de Dave DeBusschere
* Estatísticas da súa carreira como xogador 
* Estatísticas da súa carreira como adestrador
Félix Lázaro

**Félix Lázaro Muriel**, nado en Pontevedra e finado en Calahorra en setembro de 1922, foi un médico, militar e xornalista galego.

## Traxectoria 
Foi redactor de *El Adelanto* e *La Voz de Helenes* e dirixiu *El Noticiero Gallego*. Estudou Medicina na Universidade de Santiago de Compostela, foi redactor de *Gaceta de Galicia* e dirixiu o semanario *El Murciélago*. Utilizou o pseudónimo **Móvile**. Licenciouse en Medicina en 1886 e foi tenente coronel de Sanidade Militar.

## Notas
Magneto (banda)

**Magneto** foi unha banda pop vocal e coreográfica conformada de cantantes mexicanos, na actualidade a banda está disolta. Alcanzou a súa máxima popularidade entre o 1986 e 1989 grazas ao programa de televisión chamado "Enhorabuena" do peruano Jorge Henderson entre 1991 e 1993, despois do declive da Menudomanía, cos éxitos "Suena tremendo" e "Adolescencia" de 1986, "40 grados" de 1989, "Vuela vuela" e "Mira mira" no 1991. Durante a súa existencia, sofre cambios na súa aliñación, sendo a formación de 1988 que logra o maior éxito comercial do grupo liderado por Antonio Berumen.

## Discografía 
### Álbums 
* Déjalo que gire (1984)
* Super 6 Magneto (1984) 
* Tremendo (1986) 
* Todo esta muy bien (1987) 
* 40 Grados (1989) 
* Vuela, Vuela (1991) (unha regrabación de Desireless chamada "Voyage Voyage")
* Cambiando el Destino (1992)
* Más (1993) 
* Tu Libertad (1994)
* Siempre (1996)

### Sinxelos 
Os sinxelos da banda no transcurso da súa carreira son os seguintes:
 
**Do álbum Déjalo que Gire (1983)**
* Déjalo que gire (1983)

**Do álbum Tremendo (1986)**
* Suena tremendo (1986)
* Adolescencia (1986)
* Un amigo es (1987)

**Do álbum Todo está muy bien (1987)**
* Todo está muy bien (1987)
* Soy un soñador (1987)
* Mi clase de amor (1988)

**Do álbum 40 grados (1989)**
* Tu mejor amigo (1989)
* 40 grados (1989)
* Obsesionado (1990)
* Las palabras (en dúo con Angélica Vale) (1990)

**Do álbum Vuela Vuela (1991)**
* Vuela Vuela (1991)
* Mira, Mira, Mira (1991)
* La puerta del colegio (1991)
* Para siempre (1992)
* Reza por mí (1992)

**Do álbum Cambiando el Destino (1992)**
* Cambiando el destino (1992)

**Do álbum Más (1993)**
* Sugar, Sugar (1993)
* Mi amada (1993)
* Como pega el son (1993)
* Que sensación (1994)
* Sueño por sueño (1994)

**Do álbum Tu Libertad (1994)**
* Tu libertad (1994)
* Malherido (1994)
* Eva María (1995)
* Siempre cerca de mí (1995)
* Mentira para dos (1995)
* Yo seré de tí (1995)

**Do álbum Siempre (1996)**
* A corazón abierto (1995)
* No sé decir adiós (1996)
* Corazón perfecto (1996)

**Do álbum X-Magneto (2001)**
* Una y otra vez (2001)

### Filmes 
* Cambiando el destino (1992)

## Véxase tamén 
### Ligazóns externas 
* Reportaxe sobre o último concerto
9.11.2011 Toronto, Canada

***9.11.2011 Toronto, Canada*** é un álbum ao vivo da banda estadounidense de rock alternativo Pearl Jam, publicado o 10 de novembro de 2011 a través do selo Monkeywrench Records. O disco foi editado exclusivamente como descarga dixital gratuíta a través de Google Play Music, anticipándose ao lanzamento oficial desta páxina o 16 de novembro.

O álbum foi gravado durante o concerto de Pearl Jam o 11 de setembro de 2011 en Toronto, Ontario, no Air Canada Centre. O concerto conmemorou o décimo aniversario dos atentados do 11-S contra o World Trade Center e o Pentágono. A banda tamén estaba en Toronto, xa que o seu documental dirixido por Cameron Crowe, *Pearl Jam Twenty*, se estreara no Festival Internacional de Cine de Toronto a noite anterior. O concerto tamén marcou a primeira vez que Pearl Jam tocou en Toronto desde o 21 de agosto de 2009.

## Listaxe de cancións 
## Notas